Case ID: 1173907
Sentence 45: İş materiallarından görünür ki, birinci instansiya məhkəməsində ifadə vermiş Məhkum ona Azərbaycan Respublikasının CM-nin 182.3.2 və 234.4.3-cü maddələri ilə elan edilmiş ittihamda özünü təqsirli bilməyərək 1992-ci ildən mebel işi ilə məşğul olmasını, qohumluq və ailəvi münasibətlərinin olduğu X47 15 ildən artıqdır tanımasını, 2010-cu ilin əvvəllərində şərikli işləməyi qərarlaşdırmaqla icarə ilə işlətdiyi «Həzi Aslanov» metro stansiyasının yaxınlığındakı mağazadan, o cümlədən öz evinin altında yerləşən anbardan təxminən 120.000 ABŞ dolları dəyərində malları gətirib icarələdikləri «Xalqlar Dostluğu» metro stansiyasının yanındakı dükana yığaraq «*******» mebel mağazası kimi fəaliyyət göstərdiklərini, X26 həmin vaxt 15.000-20.000 ABŞ dolları dəyərində malının olduğunu, 2012-ci ilin əvvəlində Babək prospektində açdıqları «Arriqo» adlı ikinci mebel dükanında övladı X27 menecer kimi işə başladığını, bundan sonra Bakı şəhərində əlavə bir neçə mebel mağazası təşkil etdiklərini, 2016-cı il noyabr ayının axırlarında X38 ilə münasibətlərinin korlandığını, guya sonuncunun xəbəri olmadan borclu olduqları türk vətəndaşı H6 1.000 ABŞ dolları qaytarıldığına görə X26 onun ilə əsassız mübahisə etdiyini, bu səbəbdən qızını da işdən çıxarmaqla mebel salonunu tərk etməsini, təqribən 10 gün ötmüş X38 onunla barışmaq istədiyini söyləsə də razılaşmayıb haqqını tələb etdiyini, şərikinin atası X11 onunla görüşərək oğlunun xəstələndiyini deməklə söhbəti özünün aparacağını, türklərin borclarını verib hesablaşacaqlarını bildirdiyini, X38 2,5-3 milyon ABŞ dolları ona borcunun olduğuna baxmayaraq qaimələri gizlətdiyindən şəriki ilə haqq-hesab edə bilmədiyini, mebel sərgisi ilə bağlı Belarus Respublikasında olanda getdiyi kazinoda tanış olduğu Gürcüstan vətəndaşının təkidi ilə şərikli qumar oynamaqla təxminən 40.000 ABŞ dolları uduzduqlarını, həmin vaxt üstündə 2.000 ABŞ dollarının olduğunu, qalan pulu Azərbaycan Respublikasında ödəyə biləcəyini dedikdə zamin tələb etdiklərini, bu zaman gürcünün ona «*****» ləqəbli X28 adlı şəxsin zamin dura biləcəyini deyərək sonuncu ilə əlaqə saxladığını, göstərilən şəxsin Azərbaycan Respublikasında bir neçə şəxslə əlaqə saxlayaraq onun biznesinin olmasını dəqiqləşdirdikdən sonra zamin durduğunu, sonradan «******» ləqəbli X28 adlı şəxs ilə bir neçə telefon danışığından sonra ona pulunun şəriki X29 olduğunu, lakin sonuncu ilə haqq-hesab edə bilmədiyini danışdığını, göstərilən şəxsin X29 pulunun olub-olmamasını dəqiqləşdirmək üçün Bakı şəhərinə göndərəcəyi şəxslərlə sonuncunun yanına getməyi təklif etdiyini, razılaşaraq 2017-ci il iyulun 8-də X15 «Whatsapp» proqramı vasitəsi ilə onunla əlaqə saxlayaraq X16 ilə danışmağını tapşırıb X26 onları gözlədiyini bildirdiyini, X16 ilə «********» metro stansiyasının yaxınlığında görüşdükdə sonuncunun yanında əvvəllər tanımadığı R6 adlı şəxsin olduğunu, X16 həmin şəxsin də X15 adamı olduğunu və X38 ilə söhbət aparacaqlarını bildirdiyini, üçü bir yerdə ******* prospektində yerləşən «*******» mebel mağazasına gəldikdə sonuncu ilə görüşdüyünü, habelə digərlərinin yanında X26 ona borclu olmasını sübut etdiyini, bundan sonra X16 ona bayırda gözləməsini tapşırdığını, bir neçə dəqiqədən sonra onların da mağazadan çıxdıqlarını, ancaq söhbətin nəticəsi barədə ona heç bir söz demədiklərini, həmin gün axşam X15 onunla «Whatsapp» proqramı vasitəsi ilə əlaqə saxlayaraq X38 ilə razılaşdıqlarını, ancaq uşaqların xərcləri çıxdığına, maşınlarını vurduqlarına görə sonuncunun verəcəyi 10.000 ABŞ dollarını onlara çatdırmasını dediyini, həmin pulu götürməyə etiraz etdiyini, 2017-ci il iyunun 13də isə Bakı şəhəri, **************** ünvanında yerləşən AFFA-nın inzibati binasının yaxınlığında Azərbaycan Respublikası Daxili İşlər Nazirliyinin Baş Mütəşəkkil Cinayətkarlıqla Mübarizə İdarəsinin əməkdaşları tərəfindən saxlanarkən yanında X43 adlı dostunun olduğunu, idarəyə gətirilib döyülərək işgəncələr verildiyini və üzərindən narkotik vasitə aşkar edilməsinə dair etirafedici izahat verməyə məcbur olunduğunu, heç vaxt narkotik vasitələrdən istifadə etmədiyini, işçilərin yanında və ad günü məclisində X26 ona «patron» deyərək müraciət etdiyini göstərdi.